cyanic-selkie/wikianc huggingface dataset:
שמואל איצקוביץ'
באקו - אירופה 1914–1920
שמואל ניהל את בית הזיקוק לנפט של אביו, ובמקביל המשיך בפעילותו הציונית, באוגוסט 1917, בוועידה הראשונה של ציוני קווקז, נבחר ליו"ר "הוועד הגלילי" של ציוני קווקז, ייצג אותם בוועידה הציונית הכל-רוסית שנערכה בפטרוגרד בדצמבר אותה שנה, והיה בה המרצה מטעם הוועדה לענייני ארץ ישראל. בשנת 1919 נמנה עם החותמים על מזכר ששלחו ציוני קווקאז להנהלה הציונית העולמית בלונדוןובו התלוננו על חוסר מידע ומעש. בשנת 1920 ייצג את ציוני קווקאז בוועידה הציונית העולמית הראשונה לאחר מלחמת העולם השנייה, ועידה שהתקיימה בלונדון. בראשית 1918 ייסד יחד עם דוד מרגלית ביטאון עברי-ציוני בשם: "המבשר הקוקזי", ובגליונו הראשון כתב את המאמר הראשי.
הקיסר נפל על הראש
סדרה
הסדרה עוסקת בכך שקוזקו צריך ללמוד ויוצא לאקדמיית קוזקו וגר אצל פאצ'ה. הסדרה נקראת "בית ספר לקיסר המתחיל" ושודרה בעבר בערוץ דיסני.
אותיות הח"י
אותיות הח"י הוא הכינוי לשבעה עשר גברים ואישה אחת המוגדרים כמאמינים הראשונים של עלי מוחמד שיראזי, המכונה "הבּאבּ", מייסד התנועה הבאבית, התנועה הדתית אשר קדמה לדת הבהאית. כאשר הבּאבּ נחשב למבשר הראשון ולמניפיסטציה אלוהית ראשונה בקרב המאמינים הבהאים, אשר הופיע לפני בהאא אללה, מייסד הדת. יש לציין שקודם להופעתו של בהאא אללה, התייחס הבּאבּ בכתביו לדמות אשר תחליף אותו, באמצעות הביטוי הנבואי התיאופני "זה שאלוהים יגלה (לאנושות)" (מַן יֻטְ'הִרֻהֻ אללה, בערבית: من يظهره الله; באנגלית: He whom God shall make manifest). בקרב המאמינים הבהאים, ביטוי נבואי זה מתייחס באופן ספציפי להופעתו של הנביא והמנהיג המייסד של דתם, בהאא אללה.
היסטוריה
סיד עלי מוחמד, הידוע בכינויו "הבאב", נולד בשיראז, השוכנת בדרום איראן. ב-1844 חווה התגלות אלוהית, שבעקבותיה טען שהוא שליח האל. לימים, עם הקמת התנועה הבאבית, הניח את אבן הפינה להקמת הדת הבהאית. הבאב נפגש עם רוב "אותיות הח"י" והטיל עליהם משימה ייחודית, לאחר שאמר להם את המילים הבאות: במילים אלה ציווה הבאב את אותיות הח"י להשלים את משימתם ולצאת מעירם במטרה להפיץ את הרעיונות הבאביים.
אותיות הח"י פעלו ונדדו ברחבי איראן במטרה להפיץ את רעיונות הבאב. לא הייתה זו משימה פשוטה. האתגר הבאבי הגדול ביותר היה קביעת גבולות להפצת עקרונות התנועה. מטרת הגבולות הייתה לשמור על כבוד אורח החיים השיעי במדינה ולא להתריס נגדו, על מנת להימנע מהתערבות שלטונית המתנגדת לתנועה הבאבית.
משמעות רוחנית
אותיות הח"י בכתיבתן הן תואר והצהרה תאולוגית. על פי האמונה הבהאית,  היקום והציוויליזציה הרוחנית הם התגלמות האל. ישנו שימוש במונח "נקודה"- הפרט הקטן ביותר ביקום. כל דבר המתחיל בנקודה יש בו מן התגלמות האל. עט בנגיעתו הראשונה על פני הדף יוצר נקודה, ממנה ניתן להמשיך לאות, או מספר, שגם הם התגלמות האל.
אנשי אותיות הח"י משולים לאש בחשכת הלילה. הבאב משלהב את לבם באומרו כי הם האור הזוהר לפני עיניי האדם, הם מקור החסד.
משמעות בהאית
הבאב משלב את המילה "חי" במונח "אותיות החי", ומשום שהאל נמצא בכל דבר שחי, ניתנת למונח "אותיות החי" משמעות נשגבת. לאנשי אותיות החי, הם המאמינים הראשונים של הבאב, ניתנו חיים, הם החיים. יודגש כי משמעות המילה חיים בהקשר זה היא לחוות את רוח האמונה, והיכולת להעתיק את אותה רוח  (מהות החיים) לאחרים.
בהקשר הבהאי
שתי אותיות מייצגות את המספר שמונה עשר-ח"י. על פי האמונה הבהאית באותיות אלה ישנה התגלמות אלוהית, ומאחר ואלוהים נמצא בכל דבר חי, הוא נמצא גם באותיות שמביעות את המילה הזו.
המרכז ההיסטורי של מקאו
מאפיינים
המרכז ההיסטורי של מקאו כולל 22 אתרים:
בית המנדרין
בית המנדרין (פורטוגזית: Casa do Mandarim 22.18948°N, 113.53451°W) הוא מכלול מבנים סיני מסורתי מגודר בשטח של ארבעה דונם בפינת רחוב בארה וסמטת אנטוניו דה סילבה (António da Silva), הנשקף על כיכר לילאו (Largo do Lilau). המכלול נמצא במרכז אחד מאזורי המגורים הראשונים של הפורטוגזים בחצי האי. הכניסה למכלול מסמטת אנטוניו דה סילבה נעשית דרך מבנה שער גדול בן שתי קומות המקורה ברעפים. גרם מדרגות מגרניט יורד משער הכניסה למכלול חצר פנימית נרחבת. אחרי החצר שורת מבנים בני קומה אחת המכילים את מגורי המשרתים. משם עוברים דרך חצר פנימית גדולה אל מגורי האדון - שני מבנים בעלי גג משופע הבנויים על מסד מגרניט בני שתיים ושלוש קומות. במבנים שבמכלול יש עירוב בין סגנון בנייה סיני קלאסי (שימוש בלבנים אפורות, צורת הגג, השלד, המבנים, חומרי הבנייה, צורת החלונות והכניסות), סגנון בנייה אירופאי (השימוש בקישוטים מגבס, התקרות, הקשתות מעל החלונות והדלתות, הלזבז לאורך הרעפים בגג) וסגנון בנייה הודי (משקופי החלונות מאם הפנינה). בית המנדרין נבנה סביב שנת 1881. תחילה שימש המקום כמגוריהם של גֶ'נְג גְווָאנְיִינְג, משכבת המשכילים הסיניים, שפרסם כמה ספרים שנחשבים קלאסיים עד ימינו, ואביו גֶ'נְג וֶנְזְ'ווֵי. במשך השנים החליף המכלול ידיים כמה פעמים, עד שביולי 2001 רכש המכון לתרבות של ממשל האזור המנהלי המיוחד של מקאו את המכלול, ובאתר התבצעו עבודות שחזור על מנת להשיבו למצבו המקורי.
ספריית סר רוברט הו טונג
ספריית סר רוברט הו טונג (פורטוגזית: Biblioteca Sir Robert Ho Tung, מנדרינית תקנית: 何東圖書館 22.19157°N, 113.5373°W) - בית אחוזה שנבנה ב-1894 והיה בתחילה בבעלותה של דונה קרולינה קוניה (Dona Carolina Cunha). בית האחוזה החליף כמה בעלים עד שב-1918 רכש אותו סר רוברט הו טונג, איש עסקים אירואסייתי מהונג קונג. הבית שימש את הו טונג כמקום מגורים חלופי, למעט בזמן הכיבוש היפני של הונג קונג בין השנים 1941 ל-1945, תקופה שבה התגורר רוברט הו טונג בבניין דרך קבע. הוא מת ב-1955 ובצוואתו הוריש את בית האחוזה לממשל המקומי במטרה להקים במקום ספרייה ציבורית, ולשם כך הקציב בצוואתו 25,000 דולרים הונג קונגיים לרכישת ספרים.
ליאל סנאדו
הבניין בנוי בסגנון נאו-קלאסי בצורת האות חי"ת, החזית בשדרת אלמיידה ריביירו והזרועות נצבות לשדרה. חלקו האחורי של הבניין הוא פאטיו ובין הזרועות גן. הבניין צבוע בלבן. גובה חזית הבניין 14.5 מטרים, רוחבה 44 מטרים והיא מחולקת לשלושה חלקים על ידי עמודי גרניט, כשבחלקה המרכזי, הבולט במקצת, גמלון משולש בגובה 17 מטרים. הכניסה הראשית מעוטרת על ידי עמודי גרניט דוריים. חלונות צרפתיים, שמשקופיהם עשויים גרניט, ובחלקם התחתון מעקות ברזל ובהם אדניות עם פרחים, מפוזרים באופן סימטרי לרוחב הבניין.
כנסיית סאו דומינגוש
הכנסייה צבועה בצהוב חיוור מעוטר בעבודות גבס בלבן. דלתות וחלונות הכנסייה צבועים בירוק כהה. חזית הכנסייה סימטרית ומחולקת לשלושה חלקים. החלק המרכזי מסתיים בגמלון משולש בגובה 20 מטרים שבו סמלם של הדומיניקנים ומתחתיו גילוף סגלגל. ההפרדה בין שלושת החלקים מודגשת באמצעות שמונה פילסטרים מעוגלים בעל כותרות קורינתיות. בפנים בנויה הכנסייה מאולם תווך, אפסיס ומגדל פעמונים בגובה 3 קומות, בחלקה האחורי של הכנסייה. אורך אולם התווך 32 מטרים ורוחבו 15 מטרים והוא מחולק לשלושה חלקים על ידי שתי שורות עמודים המחוברים ביניהם בקשתות מלבנים. אורך האפסיס 18 מטרים ורוחבו 12.2 מטרים, ובו מזבח בסגנון בארוק. הכנסייה צבועה מבפנים בצהוב בהיר ומעוטרת בקישוטי גבס לבנים. תקרת העץ הפנימית צבועה בכחול בהיר ובה אשנבים לאוורור. גג הכנסייה המשופע מתנשא לגובה של 17 מטרים וקצהו לגובה של 13.5 מטרים. בצדה הימני של הכנסייה יש פרוזדור (אליו יש גישה מהחזית ומחמש דלתות בכנסייה) שמאפשר גישה לחדר תשמישי הקדושה ולמגדל הפעמונים. הקומות השנייה והשלישית של המגדל משמשות כמוזיאון לתשמישי קדושה קתוליים, שחלקם מתוארכים למאה ה-16 ורובם יוצרו בגואה או במקאו. הפעמונים במגדל נוצקו באמצע המאה ה-17 ועדיין תלויים בחלונות המגדל שבקומה השלישית.
חורבות סאו פאולו
חורבות סאו פאולו (פורטוגזית: "Ruínas de São Paulo" 22.1975°N, 113.54056°W) - חזית גרניט מרשימה של כנסייה ישועית שחרבה בשרפה בשנת 1835, הוא כל שנותר ממכלול מבנים שכלל כנסייה וקולג' ישועיים. הכנסייה שחזיתה שרדה הייתה קרויה כנסיית אם האלוהים (Mater Dei), אבל שם האתר - "חורבות סאו פאולו" - משמר את שם הקולג' שחרב, שהיה קרוי על שמו של השליח פאולוס (סאו פאולו בפורטוגזית). החזית, המצויה על גבעה שעליה מטפסים ב-69 מדרגות מכיכר הישועים (Largo da Companhia de Jesus), היא אחד הסמלים המזוהים עם מקאו כיום.
מצודת גיאה
המגדלור במצודה שנבנה בשנים 1864–1865, הוא המגדלור העתיק ביותר בחוף סין. בתחילה היה מקור האור מנורת פרפין, שהותקנה לצורך סיבובה על גלגל מעץ שהונע באמצעות חבל (תכנון של פורטוגזי יליד מקאו). טייפון פגע במגדלור ב-1874 וגרם להפסקת פעילותו למשך 36 שנים. לאחר שיפוץ ממושך שכלל התקנת מראות מחזירות אור, הופעל המגדלור מחדש ב-1910 והוא פועל עד היום. המגדלור עבר שיפוץ ב-2005. בדומה לקפלה הסמוכה, המגדלור צבוע בלבן ומשקופי החלונות בצהוב בהיר. גובהו 15 מטרים וצורתו חרוטית, קוטרו בבסיס 7 מטרים ובקצהו 5 מטרים. בחלק העליון יש בימת תצפית, אליה מגיעים מבפנים במדרגות לולייניות, ובה מותקן הפנס. בתנאי ראות טובים ניתן לראות את האור מהמגדלור במרחק של עד 20 מיל ימי ממנו. סמוך למגדל ניצב מוט שנוהגים להעלות עליו דגל אזהרה במקרה של טייפון מתקרב. המגדלור הוא אבן דרך אפס של מקאו, כלומר הקואורדינטות של מקאו ('21º 11 צפון ו-'113º 55 מזרח) נמדדות ממנו.
חוק הדיור המוגן
צוות רב-מקצועי
החוק מחייב את בית הדיור המוגן למנות צוות רב-מקצועי המורכב מרופא, עובד סוציאלי ואחות.
הפקולטה להנדסה ע"ש אלכסנדר קופקין
באוקטובר 2020 הוחלט על הקמת פארק מדע שיתפרס על שטח של 10,000 מ"ר בסמוך למבני הפקולטה.
בותריום
מאובניו של הבותריום נמצאו מאלסקה עד לקליפורניה, טקסס, מיזורי, אוקלהומה, וירגיניה, צפון קרוליינה ובניו ג'רזי והוא סווג ב-1852 בידי החוקר ג'וזף ליידי.
מסכת נזיר
בתלמוד בבלי יש למסכת זו 65 דפים.
אולג דריפסקה
חיים אישיים
דריפסקה אוהב לשחק כדורגל, ואף אימץ שתי קבוצות כדורגל רוסיות: קובאן קרסנודאר, ודינמו מוסקבה.
בית החולים קאלינקין (סנקט פטרבורג)
בית חולים עירוני
האזכור הראשון של "בית קאלינקין" הוזכר באוסף השלם של חוקי האימפריה הרוסית, בה נכלל צו של יליזבטה פטרובנה מ-1 באוגוסט (12) 1750 "אודות פירוק והעברה לידי המשטרה הראשית נשים ונערות מגונות".
עונת 1998/1999 בבונדסליגה
כדורגלנים מצטיינים
מיכאל פריץ (הרטה ברלין), אשר כבש 23 שערים, זכה בתואר מלך השערים של הליגה.
הפארק הלאומי ביסקיין
הפארק הלאומי ביסקיין מגן על ארבע מערכות אקולוגיות נפרדות: ביצת המנגרובים של קו החוף, המים הרדודים של מפרץ ביסקיין, איי האלמוגים ואבן הגיר (קיז) ושונית פלורידה. ביצות קו החוף של היבשת ושולי האיים הם אתר רבייה ובית גדול לפגיות של דגים ודגיגים, רכיכות וסרטנים. במי המפרץ שוכנים דגים לא בוגרים ובוגרים, ערוגות של עשב ים, ספוגים, אלמוגים רכים, ותחש נהרות קריבי. האיים מכוסים צמחייה טרופית כולל קקטוסים בסכנת הכחדה ודקלים, והחופים שלהם מהווים אתרי קינון של צבי הים בסכנת הכחדה. בשוניות מול החוף והמים חיים יותר מ-200 מינים של דגים, עופות ימיים, לווייתנים ואלמוגים קשים. ניתן לצפות בפארק בשש עשרה מינים בסכנת הכחדה כולל: מין הפרפר Papilio aristodemus, מסורן קצר-שן, תחשים, צב ים ירוק וצב ים קרני. בפארק יש גם אוכלוסייה קטנה מאוימת של תנין אמריקני ומעט פרטים של אליגטור אמריקני.
התושבים המשתייכים לתרבות גליידס (Glades culture) שכנו באזור מפרץ ביסקיין, לפני לפחות 10,000 שנים לפני שפני הים עלו בסוף עידן הקרח והציפו את המפרץ. בני שבט הטקווסטה (Tequesta) התגוררו באיים ועל קו החוף מבערך לפני 4,000 שנים ועד המאה ה-16, כאשר הספרדים השתלטו על פלורידה. ספינות נפלו קורבן לשוניות מתקופת הספרדים ועד המאה ה-20, כשבתחומי הפארק מתועדות יותר מ-40 ספינות טרופות. אף שהאיים בפארק היו מעובדים במהלך המאה ה-19 ותחילת המאה ה-20, הקשו הקרקע הסלעית שלהם וההוריקנים התכופים על קיום חקלאות. בתחילת המאה ה-20 הפכו האיים ליעדים מבודדים לתושבים עשירים ממיאמי שבנו בתי קיט ומועדונים חברתיים. בית ההארחה של מארק האניוול על האי בוקה צ'יטה קי  היה המפלט הפרטי המשוכלל ביותר וכלל מגדלור דמה. מועדון "קוקולובו קאי קלוב" (Cocolobo Cay Club) היה שייך בזמנים שונים לקרל פישר (Carl G. Fisher), יזם נדל"ן ממיאמי, לגארפילד ווד (Garfield Wood) תעשיין בתחום ספנות ולבבה רבוזו (Bebe Rebozo), שהיה ידיד של הנשיא ריצ'רד ניקסון, וארבעה מנשיאי ארצות הברית ביקרו בו. סטילטסוויל, קהילה של בתי הכלונסאות קמה בשנות ה-30 של המאה ה-20 על השרטונות של צפון מפרץ ביסקיין, תוך ניצול הריחוק מהחוף על מנת להציע הימורים ואלכוהול בתקופת היובש. לאחר המהפכה הקובנית של 1959, נעשה שימוש באליוט קי כאתר אימונים למסתננים לתוך קובה של פידל קסטרו על ידי סוכנות הביון המרכזית ועל ידי קבוצות גולים קובניות. האיים בפארק, שהיו מיושבים בעבר, ריקים כיום מאדם.
הידרולוגיה
מכיוון שהגובה של כל אדמות הפארק אינו עולה על מטרים ספורים מעל פני הים, הם פגיעים לעליית פני הים. המחקרים של שירות הפארקים מעריכים שרוב השטח היבשתי של הפארק יאבד במאתיים השנים הבאות. צופים שפני הים במפרץ ביסקיין יעלו בין 8 ל-18 סנטימטרים עד 2030 ו-23 עד 61 סנטימטרים עד 2060. צופים שהתרוממות פני הים בין 8 ל-15 סנטימטרים תגדיל את חדירת מי הים המלוחים לאקוויפר ביסקיין. התרוממות גדולה עוד יותר תהפוך את האוורגליידס הדרומי לביצת של מים מלוחים, תוך שינוי האקולוגיה של האזור.
חקר ארצות
אוניות אוצר ספרדיות נהגו לשוט לאורך הפלורידה קיז באופן שוטף ולעיתים קרובות נלכדו בהוריקנים. יש שרידים של 44 אוניות טרופות מתועדות בפארק מהמאה ה-16 עד למאה ה-20. לפחות שתי ספינות ספרדיות מהמאה ה-18 טבעו בתחומי הפארק של ימינו. מאמינים שהגליאון הספרדי "נוסטרה סניורה דל פופולו" (Nuestra Senora del Popolo) טבע במי הפארק ב-1733, אם כי אתר הטביעה לא אותר. ספינת המלחמה פוי (HMS Fowey) מהצי המלכותי הבריטי טבעה ב-1748 באתר הקרוי כיום "מעגן לגרה" (Legare Anchorage), במרחק לא רב מצוקי פוי (Fowey Rocks). גילוי הספינה ב-1975 גרם לפסק דין תקדימי שקבע שהאוניה הטרופה היא אתר ארכאולוגי ולא אתר שמותר לחלץ ממנו את המטען במטרה למכור אותו. 43 אוניות טרופות כלולות במרשם הלאומי של מקומות היסטוריים (National Register of Historic Places) תחת "המחוז הארכאולוגי השוניות בקרבת החוף" (Offshore Reefs Archeological District), המשתרע לאורך כ-50 קילומטרים בצד הפונה לאוקיינוס של האיים של הפארק הלאומי ביסקיין. במהלך המאה ה-18 היה אליוט קי הבסיס לכאורה של שני פיראטים שונים, שניהם קרויים "בלאק סיזר" (Black Caesar), והם מונצחים על יד המצר בין אליוט קי ואולד רודס קי המכונה "נקיק סיזר" (Caesar's Creek).
הצעות לפיתוח
ככל שקהילות מודרניות המשיכו לצמוח בסביבות מיאמי, החלו יזמי נדל"ן לבדוק אפשרויות להקים פרויקטים חדשים בדרום מחוז דייד. האיים שלא עברו כל פיתוח מדרום לקי ביסקיין נחשבו לשטח נדל"ן פוטנציאלי ראשון במעלה. החל בשנות ה-90 של המאה ה-19 קידמו יזמים מקומיים את הרעיון לבנות סוללה שתחבר את האיים עם היבשת. הצעה אחת כללה בניית כביש מהיר המחבר בין האיים של מפרץ ביסקיין לכביש המהיר שמעל לים בקי לארגו, ולאיי המחסום המפותחים בצפון. במקביל גבר הלחץ להסכים לפיתוח תעשייתי בדרום פלורידה. דבר זה הוביל לתחרות בסדרי העדיפויות בין אלו שביקשו לפתח את האזור לשימוש למגורים ופנאי לבין אלו שהיו בעד פיתוח התעשייה והתשתית. ב-6 בדצמבר 1960 הצביעו 12 מתוך 18 בעלי הקרקעות שהעדיפו את הפיתוח להקים את העיירה איילנדיה על אליוט קי. העיירה הקימה מועצה מקומית על מנת לעודד את מחוז דייד לשפר את הגישה בייחוד לאליוט קי, שבעלי קרקע קיוו שיהיה מתחרה פוטנציאלי למיאמי ביץ'. העיירה החדשה הפעילה שתדלנות להקמת סוללה לגישה לאי והקימה גוף לניהול משא ומתן במטרה למשך יזמים פוטנציאליים. ב-1962 הוצע להקים נמל תעשייתי לחופי היבשת של מפרץ ביסקיין, שייקרא סידייד (SeaDade, מילולית "הים של דייד"). הרעיון להקמת נמל סידייד, שהיה אמור לכלול בית זיקוק, קיבל את תמיכתו של המיליארדר ואיל הספנות דניאל לודוויג. בנוסף למבנים הפיזיים, היה צורך לחפור תעלה בעומק 12 מטרים לרוחב המפרץ על מנת לאפשר לספינות גדולות להגיע אל בית הזיקוק. התעלה המתוכננת הייתה צריכה לחתוך דרך שונית האלמוגים כדי להגיע למים העמוקים. ב-1963 הודיעה חברת החשמל פלורידה פאוור אנד לייט, הידועה בראשי תיבות שמה כ-FP&L, על תוכניות להקמת שתי תחנות כוח בהספק של 400 מגה ואט הפועלות על מזוט על קרקע שטרם עברה פיתוח בטרקי פוינט.
יחיאל דרזנר
ההוצאה להורג
חודשים אחר כך עדיין הוטלה שמירה בריטית על הקברים כדי שלא יוציאו לוחמי האצ"ל את הגופות ויעבירו אותן לראש פינה כפי שביקשו ארבעת החברים.
נקודת מדובנה
נקודת מדובנה מהווה את הצד הצפון-מזרחי של הכניסה למפרצון זאפאלניה.
גילוי ומיפוי הנקודה
הנקודה מופתה לראשונה על ידי סוקרים בולגריים בשנת 2009, ובשנת 2010.
יחסי ברזיל–פורטוגל
ברזיל העצמאית ורבולטה דה ארמדה
ב-7 בספטמבר 1822, הגיעה לידיו של פדרו בברזיל הודעה נוספת בנושא מאת הפרלמנט. הדבר הוביל אותו להכריז על עצמאותה של ברזיל ועל עצמו כקיסר הראשון שלה, באירוע שנודע לימים כזעקת איפירנגה. באותה שנה אושרה בפורטוגל החוקה, שנוסחה ברוחה של החוקה הצרפתית (1791), שקידשה הפרדה בין הזרוע המחוקקת, הזרוע המבצעת והזרוע השופטת, וייחסה למלך תפקיד סמלי בלבד. הגה השלטון עבר לידי פרלמנט חד-אגפי, שחבריו נבחרו בבחירות ישירות, ובידיו השליטה הבלעדית בחקיקה. בשנת 1825 קיבל ז'ואאו את התואר "קיסר ברזיל", בתמורה להכרתו בעצמאות ברזיל. היו התנגדויות נקודתיות לעצמאותה של ברזיל, אך הן שככו במהרה וגם לא היו גדולות.
חליפות העתים: מאה שנות אופנה בארץ-ישראל
1939–1948: מתחילת מלחמת העולם השנייה עד מלחמת השחרור
מקומה של האופנה בעיתונות התקופה גדל בהדרגה ומדורי האופנה בעיתונות היומית הדריכו את עקרת הבית כיצד להתלבש נכון וכיצד לרכוש את הפריטים המתאימים לה. בתקופה זו תל אביב הפכה למרכז הייצור של אופנה וטקסטיל וחנויות האופנה התמקדו ברחוב אלנבי. בין מפעלי הטקסטיל החשובים שהוקמו בתקופה זו בולט "אתא" שייצר בשנות הארבעים את מוצרי החאקי שבשנות החמישים הפכו למוצרי הבסיס של תוכנית הצנע. במקביל, סוקרת רז את האופנאיות הראשונות בתל אביב ואת המודעות הגוברת ללבוש מהוגן במקומות ציבוריים ומחלקת את סגנון הלבוש בתל אביב למספר קטגוריות: לבוש העולים מאירופה, בגדי החאקי של הפועלים ומעמד הביניים, ולבוש ילידות הארץ והעולות הוותיקות.
1960–1973: מתחילת שנות ה-60 עד מלחמת יום הכיפורים
מבחינה אופנתית, רז מחלקת תקופה זו לשתיים: בין 1965- 1970- התקופה שביטאה את אופנת שנות הששים במיטבה, ותרמה לאופנה יצירתיות, חדשנות ומקוריות. והתקופה שבין 1970–1973- שהייתה תקופה של אופנה ממוחזרת, עם השפעות אתניות והעבירה את הדגש בלבוש מציות לצו האופנה לסגנון לבוש אישי. רז מסבירה שבתקופה זו מי שקבע את הטון באופנה היו מעצבי אופנה צעירים שהביאו רוח רעננה ובשורה חדשה לעולם האופנה. היא מתארת את אופנת היוניסקס הפופולרית, את שמלות המיני החצופות שביטאו את רוח הדור הצעיר, וקושרת את השינוי באופנה לשינוי החברתי ולהתקדמות במאבק לשוויון זכויות לנשים.
התגלות מתמשכת (הדת הבהאית)
סוגי אמיתות דתיות
אמת אלוהית אינה נתפסת כמוחלטת, אלא כיחסית ומשתנה לפי מקבליה. כל שליח הכריז על אמת רוחנית נצחית וחידש את האמת של קודמיו. השליחים גם שינו את המסר שהביאו על מנת לשקף את ההתפתחות הרוחנית והגשמית של האנושות בעת הופעתם. מכיוון שהיכולת הרוחנית של האנושות ונכונותה לקבל אמונות חדשות התפתחו במשך הזמן, כל התגלות חדשה ניתנה באופן יותר מבואר מקודמתה.
הקורפוס הראשון (בריטניה)
מלחמת העולם השנייה
במהלך הפלישה לנורמנדי פיקד קרוקר על הכוחות בשני חופי נחיתה; חוף ג'ונו וחוף סורד, ועל הכוחות של הדיוויזיה המוטסת ה-6 (מבצע טונגה). העיר קן לא נפלה כמתוכנן ב-6 ביוני 1944, ובשל כך ניטש עליה קרב עקוב מדם במשך חודשיים, שבמסגרתו היה מעורב הקורפוס ה-1 במבצע צ'רנווד, בין היתר. הקורפוס הוצב תחת הארמייה הראשונה תחת הארי קריראר באוגוסט 1944. היא פנתה אל נהר הסן והשתתפה ב"ניקיון" הפחות זוהר פחות לאורך החוף הצרפתי ומאוחר יותר בבלגיה. בסוף המלחמה, ב-8 במאי 1945 עמד הקורפוס על גדות אוד מאס בדרום הולנד מול הארמייה ה-25 הגרמנית.
ריאל אוביידו
ריאל אוביידו (ספרדית: Real Oviedo S.A.D) הוא מועדון כדורגל ספרדי, הממוקם בעיר אוביידו, אסטוריאס. המועדון נוסד ב-26 במרץ 1926, ומשחק נכון להיום בסגונדה דיוויסיון. מגרשה הביתי של הקבוצה הוא אצטדיון קרלוס טרטיירה, המכיל 30,500 מקומות. ריאל אוביידו, הייתה לקבוצה הראשונה ממחוזה אסטוריאס, ששיחקה בליגה הספרדית הבכירה.
אירידיולוגיה
היסטוריה ותפוצה
בארצות הברית השיטה זכתה לתפוצה משמעותית החל משנות ה-50 של המאה ה-20. בדומה לשאר העולם המערבי, האירידיולוגיה הגיעה לישראל לפני כמה עשרות שנים. אולם מודעות ציבורית לנושא וכתיבת ספרים בנושא החלה בארץ רק לפני כמה שנים.
סימני קשתית בשימוש הרפואה
סימנים מסוימים בקשתית העין משמשים כאבחון גם ברפואה וברפואת החירום. כדוגמה לכך ניתן להזכיר את טבעות קייזר-פליישר שעשויות להיות הסימן הראשון למחלת וילסון או את קשת הזקנה שעשויה לעזור באבחנה מבדלת במקרים של כאבים בחזה.
השקעות ערך
השקעות ערך היא אסטרטגיית השקעות שדוגלת ברכישת ניירות ערך הנחשבים ל"מוערכים-בחסר", כלומר, ניירות ערך שמחירם בשוק נמוך מערכם ה"אמיתי", המחושב על ידי ניתוח פונדמנטלי. יצוין כי למרות שהאסטרטגיה התרחבה והשתכללה עם השנים, המהות הבסיסית נשארה זהה.
תלמידיו של בנג'מין גראהם
אירווינג קאהן היה אחד מעוזרי ההוראה של בנג'מין גראהם באוניברסיטת קולומביה בשנות השלושים. הוא היה חבר קרוב ואיש סודו של גראהם במשך עשרות שנים וביצע מחקרים שתרמו לכתיבת ספריו של גראהם: "ניתוח ניירות ערך", "אחסון ויציבות", "סחורות ומטבעות העולם" ו"המשקיע הנבון". קאהן היה שותף במספר חברות פיננסיות עד לשנת 1978, שבה הוא ובניו, תומאס גרהם קאהן ואלן קאהן, הקימו את חברת השקעות הערך שלהם, האחים קאהן ושות'. אירווינג קאהן נשאר יו"ר החברה עד מותו בגיל 109.
כריסטופר ה. בראון מחברת ההשקעות "טווידי, בראון" היה גם כן משקיע ערך ידוע. לפי הוול סטריט ג'ורנל, "טווידי, בראון" היה בית ההשקעות המועדף על בנג'מין גראהם. כמו כן, "קרן הערך" ו"קרן הערך העולמית" של "טווידי, בראון" עקפו את ממוצעי השוק מאז היווסדותן בשנת 1993. בשנת 2006, כתב כריסטופר ה. בראון את ספרו, "הספר הקטן של השקעות הערך (The Little Book of Value Investing"), כדי ללמד משקיעים מן המניין כיצד לבצע השקעות ערך.
דייוויד רוב
ביוגרפיה
רוב שיחק בסרטי קולנוע ובטלוויזיה כגון "נערי הסווינג" ו-"Hellbound". הוא מוכר מתפקידו כגרמניקוס בסדרת הטלוויזיה של ה-BBC "אני, קלאודיוס" משנת 1976. כמו כן שיחק בשנת 1981 בתפקיד ראשי בסדרה "The Flame Trees of Thika" של ת'יימז טלוויז'ן. הוא תרם את קולו למשחקי הווידאו של "מלחמת הכוכבים". הופיע בסדרת הפנטזיה "Highlander: The Series". עוד השתתף בתסכיתי רדיו של ה-BBC בין השאר בסדרה "Up the Garden Path" ובתפקיד קפטן ג' אוברי בעיבודים לספריו של פטריק או'בריאן.
בתיאטרון הופיע רוב בשניים ממחזותיו של ריצ'רד נורטון-טיילור, "The Colour of Justice" וב-"Half the Picture". ניקולס קנט ביים את שתי ההצגות והן הועלו בתיאטרון "טריסייקל".
דאלאס סטארס
הקבוצה נוסדה ב-1967 בבלומינגטון, מינסוטה, כחלק מההתרחבות הגדולה של ה-NHL שהכפילה את גודל הליגה מ-6 ל-12 קבוצות. שם שיחקה הקבוצה תחת השם מינסוטה נורת'סטארס עד המעבר לדאלאס ב-1993.
1967 - 1990: ימי מינסוטה נורת'סטארס
הנורת'סטארס המשיכו להצליח במחצית הראשונה של שנות ה-80. ב-1982, עם עונה מצוינת של דינו סיסרלי, זכו הנורת'סטארס בפעם הראשונה באליפות הבית שלהם, אך בפלייאוף כשלו מול שיקגו בלאקהוקס בסיבוב הראשון. עונה לאחר מכן, לאחר שבחרו בדראפט את החלוץ המבוקש בראיין בלואוז, סיימו הנורת'סטארס את העונה הרגילה הטובה ביותר שלהם בכל שנותיהם טרם המעבר לדאלאס - אולם בסיבוב השני של הפלייאוף שוב המתינו להם הבלאקהוקס, והנורת'סטארס סיימו את דרכם.
1993 - 1998: ימי דאלאס
עונת 1995 החלה באיחור בשל סכסוך עבודה בליגה שהוביל להשבתת מגן מצד בעלי הקבוצות. בזמן ההשבתה מכר נורמן גרין את הקבוצה לאיש העסקים המקומי טום היקס. העונה החלה עם שתי עסקאות גדולות בהן הועברו מהקבוצה הקפטן שלה, מייק טינורדי, והחלוץ הוותיק ניל ברוטן. בעסקת טינורדי קיבלו הסטארס את החלוץ קווין האצ'ר, שהצטרף בקבוצה לאחיו, דריאן, מגן שהגיע שנה קודם לכן. דריאן האצ'ר מונה לקפטן במקומו של טינורדי. העונה המקוצרת הייתה רעה לסטארס, שעלו בקושי לפלייאוף עם מאזן שלילי ונוצחו בסיבוב הראשון.
ריצת הפלייאוף של 2020
לקראת עונת 2019/20, בניסיון לחזק את הקבוצה בשחקנים מוכחים ומנוסים, החתימה הקבוצה שני שחקנים ותיקים שהיו מנהיגים בקבוצותיהם הקודמות והגיעו איתן לשלבים המתקדמים - ג'ו פבלסקי, קפטן סן חוזה שארקס ששיחק בה 14 עונות והגיע איתה לסדרת הגמר על גביע סטנלי עונה אחת קודם לכן; וקורי פרי, שהגיע אחרי 14 עונות באנהיים דאקס איתה זכה בגביע סטנלי היחיד שלה ב-2007, ובמדיה היה ה-MVP של הליגה ב-2011 וזכה בגביע הארט.
2020 - ההווה
במסגרת ארגון זמני מחדש של בתי הליגה בשל מגפת הקורונה, שובצו הסטארס לבית המרכזי, במסגרתו נאבקה הקבוצה על עלייה לפלייאוף וכשלה במשחקים האחרונים. עונה לאחר מכן עלו הסטארס בקושי לפלייאוף, והודחו בסיבוב הראשון.
אוסלו
טבע
באזורים המיוערים של אוסלו ניתן למצוא אוכלוסיות של צבאים, מוס ובאזורי הבנייה העירונית ניתן למצוא גיריות, סנאים וקיפודים. בנחלים של אוסלו נמצאים בונים וסוגים רבים של חרקים התורמים להאבקה של זני צמחים ייחודיים. בנוסף, לעיתים ניתן לצפות בכלבי ים בפיורד.
ספורט
באצטדיון יולבאל (Ullevål) שבעיר משחקת קבוצת הכדורגל המקומית, ואלרנגה (Vålerenga) וכמו כן, מתקיימים בו משחקי גמר הגביע הנורווגי. בעיר משחקת גם קבוצת כדורגל נשים. בעיר משחקות גם קבוצות הוקי קרח וכדוריד.
בית הקברות היהודי בווייסנזה
היסטוריה
השטח נרכש על ידי הקהילה היהודית הראשית בברלין כאשר המקום בבית הקברות העתיק בגרוסה המבורגר שטראסה, שנחנך ב-1672, מוצה עד תומו.
כיס אוויר
כ-10 אחוזים מהמטוסים שנקלעים לכיס אוויר נפגעים. הטלטולים הנגרמים בעת כניסה לכיס אוויר הם משני סוגים, טלטולים מעלה ומטה או טלטולים מצד אל צד. כשהמטוס עובר מעל זרמי אוויר עולים, הוא נדחף כלפי מעלה בקצב לא אחיד וכשהוא עובר את השפעת זרם האוויר הוא שב לגובה הקודם וכך נוצרים הטלטולים מעלה ומטה.
דינמו ריגה (הוקי קרח)
דינמו ריגה (1946)
בסופו של דבר, בעונת 1995 הקבוצה פורקה.
דינמו ריגה (2008)
הקבוצה סיימה את עונת 2011/2012 במקום השביעי בחטיבת המערב ובמקום השלוש עשרה בטבלת הליגה, כשהקבוצה העפילה לפלייאוף שוב. בסיבוב הראשון, התמודדה נגד דינמו מוסקבה. ריגה ניצחה את הסדרה 2–4, עלתה לסיבוב הבא והתמודדה מול לוקומוטיב ירוסלב, אך דינמו הפסידה בסדרה 1–4 ולא הצליחה להעפיל לשלב הבא.
בית החולים יליזבטה (סנקט פטרבורג)
המאה ה-19
בשנת 1862, עקב התדרדרות במצב המבנה, בית החולים נסגר באופן זמני ועד 1871 נשלחו ילדים חולים לטיפול בקהילות שונות. ב-21 במאי (2 ביוני), 1871, נחנך בניין חדש על גדת נהר פונטנקה 146 בגשר קאלינקין.
המאה ה-20
בשנת 1918 - שם בית החולים שונה לבית החולים הקליני על שם לואי פסטר ועיקר התמחותו היא רפואת ילדים.
בית יעקב
מחלוקת הלכתית
ב-1933, כחמש-עשרה שנה לאחר שנוסדה רשת בית יעקב, כתב גדול הפוסקים במזרח אירופה, החפץ חיים, מכתב תמיכה במוסדות, בעת שאב"ד פריסטיק התנגד לפתיחת בית-ספר כזה בעירו. החפץ חיים, שנתבקש לכך על ידי אגודת ישראל שבתי-הספר כבר היו בחסותה, נמנע ממתן נימוקים הלכתיים סדורים לסתירת האיסור על לימוד תורה לנשים, אלא כתב כי חינוך כזה הוא "נחוץ" בימים שבהם התפוררות המשפחה המסורתית הביאה לחילון בהיקף רחב. בעבר, לדבריו, לא היה צורך לנשים בלימוד, שכן קיבלו את הידע שנצרכו לו מאמותיהן על ידי ניסיון החיים. הוא סיכם כי בימים ובנסיבות כאלו אין לאיש לחשוש לאיסור תורה לבנות. נימוק הלכתי פורמלי ראשון ניתן על ידי הרב אהרן וולקין ב"זקן אהרן", שכתב כי
בית יעקב לאורך הדורות
רשת החינוך 'בית יעקב' כוללת כיום בתוכה גני ילדים, מעונות יום, משפחתונים, בתי ספר, תיכונים ולימודי מקצוע בכיתות י"ג-י"ד, ולעיתים גם שנה שלישית של סמינר.
ארגון הנוער בנות בתיה
בראשית שנות ה-60 הוקמה תנועת נוער נלווית לרשת החינוך של בית יעקב, הפעילה עד היום ונקראת בנות בתיה. בנות התנועה נפגשות לפעילות חברתית בתחומי בית הספר. פעילות התנועה ממומנת בחלקה מתמיכה כספית של משרד החינוך וכן מתקציבי החינוך המוניציפלי.
לירון זייד
ביוגרפיה
זייד נולד, גדל והתחנך ברעננה. סביו וסבתותיו הם ניצולי שואה. את לימודי התיכון עשה בתיכון אוסטרובסקי שבעיר הולדתו.
קריירה
החל את דרכו העיתונאית בשנת 2003, כמגיש מהדורת החדשות של ערוץ הילדים "חמש וחצי", לצדם של ירון לונדון, אלכס אנסקי, אלי אילדיס ואברי גלעד. בין השנים 2004–2008 השתתף בתוכנית "אפצ'י וסיפור" מבית החינוכית בתפקיד עצמו. בשנת 2005 השתתף בקלטת הילדים "גמדי הלילה" בתור מוני גמדוני.
בגיל 21 החל לעבוד גם בחדשות המקומיות של HOT ובמקביל שב ל"חמש וחצי", כעורך ומגיש התכנית. החל מ-2013 עובד בחברת החדשות 12 – תחילה כעורך בדסק החדשות Online, בהמשך ככתב ב"מהדורה המרכזית". הוא עורך כתבות למגזיני סוף השבוע "אולפן שישי" ו"חדשות סוף השבוע", מגיש את "המהדורה הצעירה" שמופקת על ידי החדשות ומשודרת בערוץ זום.
בוריס יופן
ארמון הסובייטים
יופן עיצב את הביתנים הסובייטים בתערוכה העולמית בפריז (1937) ובניו יורק (1939). מאוחר יותר, התמודד על פרויקט גורד השחקים של הבניין הראשי של אוניברסיטת מוסקבה (1947) אך הזכייה הוענקה ללב רודנב. בשנותיו האחרונות, זכה יופן בתואר האדריכל העממי של ברית המועצות (20 באוקטובר 1970).
יחסי ניגריה–סין
למרות שניגריה מקיימת קשרי סחר עם טאיוואן, ויש לה נציגות בטאיפיי, היא פרסמה הודעה משותפת עם סין ב-2005, שבה אישרה כי בייג'ינג היא "הממשלה הלגיטימית היחידה המייצגת את כל סין וטאיוואן היא חלק בלתי ניתן להסרה משטחה".
פיתוח יחסים בילטרליים
בינואר 2017, ממשלת ניגריה הורתה איוואן להעביר את השגרירות הבלתי רשמית שלה מאבוג'ה, בטענה שהמדינה האפריקנית היא מגינה של חזון סין האחת. הוראה זו הגיעה לאחר שניגריה השיגה הבטחת השקעה של 40 מיליארד דולר מסין.
שיתוף פעולה צבאי
בשנת 2015, רחפן מתוצרת סין התרסק באזור הכפרי של ניגריה. על פי ההערכות, המל"ט היה מעורב במאבקה של ניגריה נגד הקבוצה המיליטנטית האסלאמית, בוקו חראם. סין סיפקה את ה-CH-3 לממשלת ניגריה לפני 2014, יחד עם פצצות מונחות YC-200 וטיל אוויר-קרקע AR-1.
זניט אירקוטסק
מועדון הכדורגל זניט אירקוטסק (Футбольный клуб Зенит Иркутск) היה מועדון כדורגל מהעיר אירקוטסק, שבסיביר, רוסיה.
ילנה שושונובה
אלופת עולם
באליפות העולם בהתעמלות שנערכה ברוטרדם, הולנד אותה שנה זכתה שושונובה ב-6 מדליות מהן 2 זהב, בתרגיל על סוס הקפיצות, ביצעה את תרגיל "יורצ’נקו" המלא ותרגיל "יורצ’נקו 1.5", בנצחה את אווגניה גולאה מרומניה שביצעה את תרגיל "יורצ’נקו" הכפול המלא ובתרגיל הקרקע ביחד עם דניאלה סיליבאש, כששתי המתעמלות השיגו את הציון המשולב המושלם של 20. 3 מדליות כסף, בתחרות הקבוצתית אחרי נבחרת רומניה. הייתה זו הפעם השלישית בלבד בה לא זכתה נבחרת ברית המועצות בתואר האליפות הקבוצתי, בתחרות הקרב רב אחרי אורליה דוברה מרומניה ובתחרות על הקורה. מדליית ארד בתרגיל על המקבילים המדורגים, כשביצעה את תרגיל "מרקלוב" עם חצי סיבוב (בדרך כלל מכונה סיבוב טקאצ’ב שלם).
יאיר אליצור
קריירה מוזיקלית
בנובמבר 2016 החל אליצור בהקלטת אלבום הבכורה "במקום אחר בעולם" שהוקלט באולפני "סייעתא דשמיא" בעיבודו של ליאור משה.
בשנת 2020, בעת מגפת הקורונה, שב אליצור והוציא רצף של שירים: "שמור עלי", "אבא גבר", "חייל בשחור", "אני כלום בלעדיך", "רק טוב", "למה שיקרת לי".
התיישבות יהודית באימפריה היפנית
לפני מלחמת העולם השנייה
במרץ 1938, הציע סגן-אלוף קייצ'ירו היגוצ'י לגנרל הידקי טוג'ו קבל את פניהם של כמה פליטים יהודים מגרמניה הנאצית, למרות ההתנגדות הגרמנית, טוג'ו אישר את ההעצה והורה לאנשי מנצ'וקוו לקבל את פניהם.
קוינוס, מלך מוקדון
קוינוס (ביוונית: Κοῖνος) היה המלך השני של מוקדון, בנו של קרנוס. שלט מתישהו במהלך המאה ה-8 לפנה"ס, אולם יש המפקפקים בקיומו ההיסטורי.
ביוגרפיה
לא נמצאו הוכחות היסטוריות לקיומו של קוינוס, וגם לא לקיומם של אביו ובנו. המלך המוקדוני הראשון שנחשב להיסטורי לחלוטין הוא פרדיקס הראשון. גם הרודוטוס כותב שראשון מלכי מוקדון היה פרדיקס הראשון. ככל הנראה עליו הסתמך תוקידידס כאשר כתב שארכלאוס הראשון היה התשיעי במלכי מוקדון.
פרונטירז – מדע לצעירים
פרונטירז – מדע לצעירים הוא כתב עת מדעי מקוון, בגישה חופשית וללא מטרות רווח לילדים ונוער, בהוצאת Frontiers Media. כתב העת מפרסם מאמרים שנכתבו על ידי מדענים ונערכו על ידי ילדים. כתב העת יוצא לאור באנגלית תחת השם Frontiers for Young Minds, אשר נוסד בשנת 2013 על ידי פרופסור רוברט נייט (Robert Knight) מאוניברסיטת קליפורניה בברקלי. החל מספטמבר 2019 יוצא במהדורה עברית בשיתוף מוזיאון המדע ע"ש בלומפילד ירושלים, בניהולו המדעי של פרופסור עידן שגב מהאוניברסיטה העברית בירושלים ובתמיכת קרן פטריק ולינה דרהי.
מיכל עדן
קורות חייה
כחברת מועצת העיר ארגנה את העצרת היחידה לזכר נפגעי מהומות אוקטובר, הנציחה נשים מנהיגות בשמות רחובות העיר תל אביב-יפו, יזמה שריון לנשים בדירקטוריונים של תאגידי העירייה (ל-30%, לאחר מכן יעל דיין העלתה את השריון ל-40%). בנוסף, הצליחה להשוות את הרישום והזכויות של בני זוג מאותו המין בשירותים העירוניים לאלה של בני זוג ממינים שונים, דבר שהרגיז את האוכלוסייה הדתית בעיר והיווה תקדים, שכן הייתה זו הפעם הראשונה שרשות מקומית בישראל הכירה בבני זוג מאותו המין.
הקהילה הבהאית באיראן אחרי המהפכה האסלאמית בשנת 1978–1979
המצב הנוכחי
ההוצאה להורג עדיין מתרחשת באיראן, אך במספרים פחותים בהשוואה למצב הקודם. אף על פי כן, היא נחשבת למדיניות המסוכנת ביותר אשר מאיימת על חייהם של הבהאים בכל עת, מה שנחשב לאסטרטגיה מיוחדת של איראן להשאיר את הבהאים בפחד בלתי פוסק וחיים בלתי נסבלים.
קירן סמית'
שיאן ארצות הברית
בתחרות שנערכה באובורן, אלבמה ב-19 בפברואר 2020 קבע סמית' במשחה ל-500 יארד חופשי שיא אמריקה חדש של 4:06.32 דקות.
אדריכלות ישראלית (כתב עת)
כתב העת מקיים מדי שנה תחרות בינלאומית בשיתוף האיחוד האירופאי בישראל, תחת הכותרת "פרויקט השנה" – Project of the Year. חבר השופטים בתחרות זו מורכב מאנשי אקדמיה בנושא ואדריכלים.
עריכה וכתיבה
ברבעון כמה כותבים שכיחים, כגון דר' הילית מזור ושירה שנטון וכותבים משתנים אחרים.
מסכת עדיות
מסכת זו שונה מכל המסכתות האחרות במשנה מכיוון שהיא אינה עוסקת בנושא מרכזי אחד, אלא מובאות בה הלכות בעניינים שונים. מסכת עדויות נערכה וסודרה על ידי החכמים ב'כרם ביבנה' - בזמן שהסנהדרין שכנה ביבנה לאחר חורבן בית המקדש השני. גם סידור המשניות בתוך המסכת אינו לפי עניין או תוכן, אלא לפי שמות התנאים ששנו אותן או העידו עליהן. במסכת זו נמצאות כמה הלכות יסודיות וחשובות שנמסרו על ידי תלמידים מפי רבותיהם.
אברהם קמונדו
פעילות פילנתרופית
קמונדו היה פעיל למען זכויות היהודים. הוא הקים בקונסטנטינופול קונסיסטוריה מרכזית ליהודי האימפריה, שבה היה הנשיא כמעט ברציפות; הוא הכניס רפורמות במינהל הקהילתי; וייסד בשנת 1858 מוסד חינוכי, מוסד קמונדו, בפרי פאשה, הפרבר העני והצפוף ביותר של הבירה. מוסד חינוכי זה פעל במשך שלושים ושתיים שנה והכשיר את רוב הפקידים היהודים בשירות הממשל העות'מאני.
חוק איסור נהיגה ברכב בחוף ים
אכיפת החוק ומפקחיו
האנשים הרשאים להסמיך מפקחים לצורך אכיפת החוק הם שר הפנים והשר לאיכות הסביבה, והגופים: מינהל מקרקעי ישראל והקרן הקיימת לישראל, רשות הגנים הלאומיים ורשות שמורות הטבע, רשויות נחל, רשות העתיקות. כדי להתמנות למפקח יש לעבור הכשרה מתאימה שקבעו שר הפנים והשר לאיכות הסביבה.
קשיים באכיפת החוק
במשרד הפנים אין מערך אכיפה מסודר של החוק, כפי שיש במשרד להגנת הסביבה לגבי חוקים סביבתיים. במשרד הפנים גם אין נתונים על אכיפת החוק על ידי גורמי האכיפה ברשויות המקומיות ובגופים אחרים.
טלאלוק
טקסים ופולחן
בראשית החורף, בין ה-9 בדצמבר - 28 בדצמבר נחוג חג הוינטנה בו הוצגו פסלים של האל העשויים בצק, ששיניהם עשויים זרעי דלעת ועיניהם שעועית. במהלך הפולחן התפללו לפסלים אלה והגישו להם מנחות. בסוף הטקס נאכלו הפסלים.
רוברט אדוארד לי
מערכות חצי האי וצפון וירג'יניה
פופ שם לב למהלך של ג'קסון, אך תחילה הניח שהוא מופנה לעבר עמק שננדואה. ואז ג'קסון, שנע עם כוחותיו כמעט מאה קילומטרים בתוך יומיים, נע מאחורי המערך הצבאי של פופ במנסאס ב-26 באוגוסט, הרס שם את בסיס האספקה ​​שלו ונסוג חזרה ללא אבדות. כוחותיו של ג'קסון, לפי תיאום עם לי, נעו במסווה כך שלא יתפסו בידי צבאו של פופ. במקביל מפקד האיחוד לא הצליח לרכז את צבאו לעומת כוחותיו האחרים של לי. כתוצאה מכך הוא נכנס למלכודת של לי באתר שדה הקרב הישן של מנאסאס - בול ראן. פופ תקף את ג'קסון, ובכך אפשר לכוחות של לי לתקוף את עורף המערך של כוחותיו במרחץ דמים קשה. עד אז הקורפוס החמישי של פורטר מארמיית הפוטומק הגיע לשדה הקרב ונצטווה לתקוף את אגף ימין (הדרומי) של ג'קסון. בשלב זה, גם כוחותיו של ג'יימס לונגסטריט חצו את המעבר ההררי, והתפרסו מימין לכוחותיו של ג'קסון וחסמו את תנועת הקורפוס של פורטר.
הקרב על גטיסברג
לאחר ההפסד בצ'נסלורסוויל היה על לינקולן פעם נוספת להחליף את הפיקוד של ארמיית הפוטומק והחליף את ג'וזף הוקר בג'ורג' מיד. לאחר הניצחון בצ'נסלורסוויל עמדה הנהגת הקונפדרציה על צומת דרכים. הנשיא ג'פרסון דייוויס קרא לתגבורת הכוחות במצור על ויקסבורג כדי למנוע את נפילת נהר המיסיסיפי לידי האיחוד בזירה המערבית של המלחמה. לעומת זאת, לי טען כי כל עוד המלחמה תימשך זמן רב יותר, הפרש האספקה והסיבולת יטיב עם האיחוד וסיכוייה של הקונפדרציה לשרוד את המלחמה יקטנו. הנשיא דייוויס הסכים לתמוך באסטרטגיה של לי לנסות פעם נוספת לפלוש לצפון ולאיים מבחינה צבאית על וושינגטון די. סי. כדי לסיים את המאבק. לי תכנן להניע את ארמיית צפון וירג'יניה לעבר וושינגטון דרך פנסילבניה. הפעילות המוקדמת של הקונפדרציה כללה פשיטת שלושה רגימנטים של פרשים בפיקודו של ג.א.ב. סטוארט אשר הוטל עליו להעביר מידע מודיעיני למטה הפיקוד של לי בנוגע לתנועת האיחוד וזאת במטרה למנוע חזרה על הכישלון המודיעיני באנטיאטם. לקראת התנועה צפונה לעבר פנסילבניה היו ברשותו של לי 71,699 חיילים לעומת 93,921 חיילים ברשות ג'ורג' מיד וארמיית הפוטומק.
ב-3 ביולי, באמונה כי אויבו נחלש, לי פעל לנצל את הרווחים האסטרטגים של היום הקודם עם התקפות מחודשות על קו האיחוד כדי ליצור פרצות נוספות בתוכו. הלחימה הכבדה התחדשה בגבעת קולפס כשכוחות האיחוד ניסו לכבוש מחדש את השטחים שאבדו עוד ביום הקודם. קרבות הפרשים התקיימו במרץ מזרחה ודרומה, אך האירוע המרכזי היה מתקפה חזיתית דרמטית של 12,500 חיילי קונפדרציה בפיקוד לונגסטריט נגד מרכז עמדות קו ההגנה של האיחוד ברכס הגבעות ממערב לבית העלמין. מחצית מהכוחות התוקפים הורכבו מבריגדת הרגלים מצפון וירג'יניה בפיקודו של גנרל פיקט. פיקט, שקידם הוראות מצידו של לי לקדם את חלוקתו כוחותיו לעבר האויב דרך קילומטר של אדמות חקלאיות לא מוגנות, סירב להיענות לפקודות של לי והפר אותן. בדומה למרחץ הדמים של הכוחות האיחוד בקרב פרדריקסבורג, מהלך הפוך התרחש במהלך גטיסברג כאשר הארטילריה והירי הכבד של כוחות האיחוד קטלו את כוחות הקונפדרציה הנעים על גבי שדה פתוח ולא אפשר להם להגיע לקו ההגנה של מערך האיחוד. באחר הצהריים של אותו היום הורה לי על הכוחות לסגת בהבנה כי אין ביכולתו לנצח בקרב ולהמשיך לנוע לוושינגטון.
הנצחה
במהלך מלחמת האזרחים גדולתו הצבאית של לי הביאה לכך שמטעם ממשלת הקונפדרציה הציעו לו לשאת את חרבו של ג'ורג' וושינגטון, הצעה לה לי סירב.
יחסי מלאווי–סין
יחסי מלאווי–סין הם היחסים הדיפלומטיים הרשמיים שבין רפובליקת מלאווי לבין הרפובליקה העממית של סין.
גיאורגי גאחאריה
כראש הממשלה
הוא היה מועמד לתפקיד ראש הממשלה ב־3 בספטמבר 2019, במקומו של ממוקה בחטדזה שהתפטר יום קודם. המינוי של גאחאריה היה שנוי במחלוקת, וגרם לכמה ממפלגות האופוזיציה לעזוב את הדיון על מועמדותו לפני שהסתיים. בשל היות מפלגת החלום הגאורגי המפלגה השלטת בגאורגיה, מינויו אושר על אף ההתנגדות ממפלגות האופוזיציה.
ארמדיל בלוס
מאפיינים
מאובנים רבים של הארמדיל נמצאו בפלורידה שהייתה חמימה ובעלת צמחייה רבה, בה הסתתר הארמדיל. הוא התגונן מטורפים באמצעות ציפוי אוסטאודרם חזק בציפוי עבה יותר משל הארמדיל המודרני והיה יכול להתגלגל לכדור כדי לבלום מתקפת טורף.
בית הספר התיכון החקלאי פרדס חנה
בית הספר התיכון החקלאי פרדס חנה הוקם בשנת 1934 על ידי ד"ר זאב ברין, משה סמילנסקי וד"ר ארתור בירם וכיום בחלק משטח בית הספר המקורי פועל בית הספר החקלאי אורט פרדס חנה-כרכור.
אופי בית הספר
בית הספר נקרא על שמו של הברון רוטשילד, שנפטר בשנת היווסדו, ואשר תרם את הקרקעות להקמתו של בית הספר במקומו החדש. בית הספר אוגד כחברה, וכדי לאסוף כספים להקמת המבנים נדרשו הורי החניכים לרכוש מניה.
מישיים
מאפיינים
המשפחה כוללת עצים ושיחים ירוקי-עד או נשירים הנפוצים בעיקר באזור הממוזג באמריקה הצפונית,צפון אסיה ומזרחה ובאירופה.
בני המשפחה התפתחו לפני כ-50 מיליון שנה, בתקופת האאוקן.
אליפות העולם בכדוריד 1961
מתכונת התחרות
נבחרת גרמניה העפילה לאליפות ללא מקודמות כמארחת התחרות כמו נבחרת שוודיה העפילה כאלופת העולם המכהנת. מ-18 נבחרות אירופאיות העפילו 9 נבחרות. בנוסף לכך העפילה נציגת אסיה (יפן) ונציגת אמריקה (ברזיל). בסופו של דבר, היא הוחלפה על ידי נורווגיה.
ימת צ'ינגהאי
מקומה וצורתה של הימה נקבעו על ידי מורנות של קרחונים שגלשו בעבר מההרים, המקיפים את הימה משני צדדיה.
משתנה (תכנות)
שמות
בחלק משפות התכנות לכל שם משתנה מוצמד תג המציין את סוגו, כך למשל המשתנים ‎$Wikipedia, @Wikipedia, %Wikipedia הם משתנה סקלרי, מערך ו-Hash ב-Perl שאינם מושפעים אחד מהשני (הגם שניתן לגשת לכולם באמצעות Wikipedia*).
ישנן מספר שיטות מקובלות לשמות משתנים, התלויות בשפת התכנות (במיוחד בשאלה האם היא מבחינה בין אותיות קטנות לגדולות) ובספריות בהן משתמשים, כך ניתן למצוא שדה של אובייקט בעל השמות m_WikipedaCount, wikipediaCount, wikipediaCount_, wikipedia_count ועוד.
טווח הכרה
טווח ההכרה הוא הטווח שבו המשתנים חשופים בתוך התוכנית. ישנם שלושה סוגים עיקריים של טווח הכרה במשתנים:
שימוש
באמצעות משתנים ניתן לבצע פעולות חישוב שונות, גם בלי השמה למשתנה אחר או שליפה מפורשת. משתנים יכולים להופיע בהתניה לוגית. למשל <blockquote style="border:1px solid blue; padding:1px; direction:ltr;"> If A+b > 5 then beep שמשמעותה (ב-BASIC) להשמיע צפצוף במקרה שצירוף הערכים שבמשתנים A ו-B גדול מ-5. במקרה זה בזמן ביצוע התנאי מתבצעת פעולה של חיבור הערכים שבמשתנים A ו-B באופן זמני והשוואה לערך של הקבוע 5. משתנים אלו ישמרו על ערכם ללא כל שינוי.
הינשוף (קומיקס)
הוא חבר למיסטר קליין, ששלח אותו ללכוד את דרדוויל. לילנד פיתה את דרדוויל לקרב, ניצח ושלח אותו למותו. האלמנה השחורה הצילה את דרדוויל, והשניים עבדו יחד נגד לילנד וכנופייתו. הוא עבר לשיקגו ונקלע לעימות עם החתולה, לכן חזר לסן פרנסיסקו ולכד לזמן קצר את דרדוויל והאלמנה השחורה. לילנד לקה במחלה שהחלישה אותו מאוד, וגרמה לשיתוק ברגליו. הוא חזר לניו יורק וגייס את אדם-שור לחטוף נוירולוג כדי לרפא אותו, אך דרדוויל הביס את אדם-שור. לילנד ניצל בידי אנשיו, וצויד בקוצב לב מיוחד. הוא נאבק בדרדוויל ובספיידרמן, ונוטרל כאשר קוצב הלב שלו עבר קצר חשמלי. הוא רותק למערך תומך חיים שתוכנן בידי המאפיה מאגיה, וזמן לבזוז את ניו יורק. הוא הובס בידי ספיידרמן, האלמנה השחורה וסוכן ה-CIA לשבר סיימון סטראוד. לילנד החלים, והחל במלחמת כנופיות עם דוקטור אוקטופוס בניסיון לגזול את עמדתו של הקינגפין כשליט העולם התחתון בניו יורק. לילנד נתקל בספיידרמן ובחתולה השחורה, והוכה בידי דוקטור אוקטופוס. הא זומן באופן מיסטי לקנדה, ואולץ להילחם בקבוצת אלפא וגמא פלייט לצד נקרה, אספ והעקרב.
בית הספר הפיקוד הגבוה לצנחנים של ריאזאן
היסטוריה
בית הספר הציג קורסים לחמש שנים באוגוסט 1994. אנדרטה לוסילי מרגלוב הוקמה ב-13 בנובמבר 1995 ובית הספר נקרא על שם מרגלוב ב-12 בנובמבר 1996. ב-31 באוקטובר 1998 שונה שם בית הספר כמכון ריאזאן לצניחה. ב-31 בדצמבר 2004 הוא הפך לבית הספר לפיקוד הגבוה לצנחנים בריאזאן.
קונסטנטין פאוקטיסטוב
קונסטנטין פאוקטיסטוב (ברוסית: Константин Феоктистов; ) קוסמונאוט סובייטי שהיה חלק מצוות הטיסה הראשונה בה שוגר צוות קוסמונאוטים. על תרומתו לתכנון חלליות בשנת 1966 הוענק לו פרס לנין ובשנת 1976 פרס ברית המועצות. פאוקטיסטוב היה הקוסמונאוט הסובייטי היחיד שלא היה חבר המפלגה הקומוניסטית.
הרברט בראון
קורות חיים
בשנת 1969 קיבל את המדליה הלאומית למדעים ובשנת 1982 את מדליית פרקין.
קתרינה דה ריצ'י
הליך הקדשתה
דה ריצ'י הוכרזה כמבורכת ב-23 בנובמבר 1732 על ידי האפיפיור קלמנס השנים עשר, והוכרזה כקדושה ב-29 ביוני 1746 על ידי האפיפיור בנדיקטוס הארבעה עשר.
פרשת האחים סולדאד
המאסר בבית הכלא סולדאד
נוסף על כך ציין ג'קסון בספרו את היחס העוין של הסוהרים כלפי האסירים.
הר רוברט סקוט
ההר ממוקם בסמוך מדרום לרכס אבוני.
מקור השם
שקלטון נתן להר את שמו.
מסכת הוריות
פרקי המסכת
בסה"כ יש במסכת 20 משניות.
נוגה ויזל
עמדותיה
ויזל היא סנגורית פלילית המתמחה בייצוג חשודים ונאשמים באונס ועבירות מין. היא אמרה על עבודתה ש"אני לא שואלת מה קרה באמת, אלא אם יש בחומר הראיות משהו שמעיד על חפותו. התפקיד שלי הוא למוטט את הראיות אחת לאחת ולהביא לזיכוי. [...] המצפון שלי נקי כי אני לא משתמשת בו בעבודה".
באוקטובר 2018 משה ברקת, הממונה על שוק ההון, פיטר את הנהגת ששימשה את קודמתו בתפקיד מחשש לתלונות על הטרדה מינית. ויזל טענה בריאיון לערוץ 7 ש"מדובר בדרישה לגיטימית. גברים חיים בחרדות, הם לא יודעים איזה צעד הם יעשו, ומיד תוגש נגדם תלונה. הסיטואציה הזאת קוראת כתוצאה מהקמפיין של Me Too. גברים מבוהלים, הם חוששים שהם יהיו קורבן של תלונות שווא". היא הוסיפה שהקמפיין גרם ל"הרס ולחורבן של גברים" ושהיא ממליצה "לחשוב פעמיים לפני שמעסיקים אישה".
צ'כיה באירוויזיון 2023
לפני האירוויזיון
חמשת המועמדים התחרו בקדם הארצי, והמנצח נקבע באמצעות קולות הקהל בלבד (שילוב של 70% מהקהל הבין-לאומי ו-30% מאזרחי צ'כיה). ההצבעה הייתה פתוחה במשך שישה ימים, מ-30 בינואר עד 6 בפברואר, כשהזוכה נחשף למחרת.
חוק הגבלת הפרסומת והשיווק של משקאות אלכוהוליים
רקע החוק
יש שתי גישות בכל הקשור לפרסום ולשיווק של משקאות אלכוהוליים בכלל, ולצעירים בפרט, ושתיהן מתבססות על מחקרים ועל סקרים של חוקרים. גישה אחת, המקובלת על יצרני המשקאות האלכוהוליים ועל מי שמתפרנסים מהתעשייה, היא שאלכוהול הוא מוצר חוקי ולכן יש לאפשר פרסום חוקי שלו. להגבלות על פרסום משקאות אלכוהוליים יש השפעה שלילית על שוק האלכוהול ועל שוק הפרסום. לפי גישה זו, פרסום אלכוהול אינו גורם להגברת צריכת האלכוהול אלא רק מנתב את הצרכנים לשתות משקאות מסוג מסוים.
ננדור גליד
ננדור גליד (בסרבית: Nandor Glid, סובוטיצה 12 בדצמבר 1924 - בלגרד, 31 במרץ 1997) היה פסל, צייר ודפס יוגוסלבי.
מרטין פאר
ביוגרפיה
בשנת 1982 מרטין פאר החל לצלם אנשים ממעמד הפועלים ועבר לצילומי צבע. תוצאות העבודה רוכזו בספר The Last Resort: Photographs of New Brighton (1986) משנת 1986.
כלכלת אירלנד
תשתיות
תשתית התקשורת במדינה שודרגה כך של ל-90% מלאזרחי המדינה יש אינטרנט מהיר בפס רחב. ישנן 4 רשתות סלולריות במדינה.
אריון נייטון
אריון נייטון (באנגלית: Erriyon Knighton; נולד ב-29 בינואר 2004), הוא אתלט אמריקאי. זוכה מדליית ארד מאליפות העולם (יוג'ין 2022), אלוף ארצות הברית (2023) ומדורג במקום החמישי בכל הזמנים (19.49 שניות) בריצת 200 מטר.
מדליית ארד מאליפות העולם
באליפות העולם שנערכה ביוג'ין ב-21 ביולי אותה שנה הוא זכה במדליית ארד בריצת 200 מטר בתוצאה של 19.80 שניות, אחרי נואה ליילס שקבע שיא לאומי חדש של 19.31 שניות וקני בדנרק (19.77 שניות), שלושתם מארצות הברית.
טירימאס, מלך מוקדון
טירימאס (ביוונית: Τυρίμμας) היה המלך השלישי של מוקדון, מלך אחרי קוינוס. שלט מתישהו בסוף המאה ה-8 לפנה"ס, אולם יש המפקפקים בקיומו ההיסטורי.
נרדף בידי דינוזאורים
בסדרה נייג'ל (בתפקיד עצמו) חוזר בזמן לעידן המזוזואיקון (הסדרה עוסקת בתור הקרטיקון), אז שלטו בעולם דינוזאורים גדולים ומסוכנים.
פרקי הסדרה
1.הטופר הענקי: פרק זה מתחיל בקרטיקון העליון לפני 75 מיליון שנה במדבר גובי שבמונגוליה שבתקופתו הייתה שופעת יערות (הצילומים התרחשו באי פרייזר שבאוסטרליה). בפרק נייג'ל מחפש את התריזינוזאורוס, דינוזאור דו-רגלי בגובה 10 מ' ובעל טפרים עצומים. הוא מקים אוהל שנרמס בידי זאורולופוסים שרועים לצידו. למרות זאת הוא מטייל באזור וחוצה רצועת חולות הנשלטת על ידי פרוטוצרטופסים מקננים ונייג'ל עובר אותם בנפנוף דגל אדום. הוא ממשיך ליער בו הוא מוצא להקת ולוסירפטורים רעבים שתוקפים זכר גדול של פרוטוצרטופס בטופריהם. בלילה נייג'ל מוצא עקרב ליד אוהלו ושומר אותו וגם תופס את אחד מהמונונוקיוס שהתקרבו לאוהלו. בבוקר הוא מגלה שהם טרפו את העקרב שלו. הוא ממשיך לנוע ומוצא קן של תריזינוזאורוסים, בו נמצא עובר וגם גללים של יצורים טורפים. אז הוא רואה להקת מונונוקיוסים רצה ובורחת מטרבוזאורוס שמתקרב אליו. נייג'ל בורח ברגע האחרון ומתחבא מתחת לשיחים. הוא יוצא ומגיע לשפת אגם, בה הוא מוצא שלד של תריזינוזאורוס גדול וסביבו שיניים. הוא מותקף על ידי להקת ולוסירפטורים ונמלט משם לגזע גבוה, שם הוא מריע בקרן ומבריח אותם. הוא חוזר לשפת האגם וצופה בטרבוזאורוס מתקרב לתריזינוזאורוס במטרה לתקוף אותו. שני הזוחלים נאבקים והתריזינוזאורוס מנצח, על ידי חבטה חזקה של טפריו בלסת הטרבוזאורוס, ומבריח אותו משם. להקת תריזינוזאורוסים מגיעים ונייג'ל מגלה שהם אוכלי צמחים. אז הוא מתקרב לאחד מהם ומלטף אותו. התריזינוזאורוס מלקק את נייג'ל וגורם לו להפיל את המצלמה.
ג'ון מאדן (במאי)
מחזות
מאדן ביים את המחזה "Wings" מאת המחזאי האמריקאי ארתור קופיט. ב-1980 ביים את הפקת הבכורה של המחזה "Grown Ups" מאת ז'ול פייפר בתיאטרון הרפרטוארי האמריקני.
רדיו
לפני הפקת המחזה "Wings" לתיאטרון, ביים מאדן את המחזה לרדיו לתוכנית "Earplay" של NPR. ההפקה זכתה ב- Prix Italia.
נאצריזם
מטרות הנאצריזם
התפוררות ההגמוניה העות'מאנית והסתלקותה הסופית של החליפות הותירו קבוצות אוכלוסין גדולות עם בעיה בנוגע לזהותן העצמית. את החלל שנוצר מילאו לזמן מה ההסדרים הממשלתיים שכיננו מעצמות אירופה. אולם עם תחילתה של המחצית השנייה של המאה העשרים, נתחוור כי התשובות שמעצמות אירופה הציעו היו רחוקות מלספק את אותה אוכלוסייה. ההשפלה הצורבת שגרמו שלטונות אירופה לחברה האסלאמית הגאה, יצרה משבר. אזרחים ערבים בעלי תודעה פוליטית שבאו במגע עם אירופה, חשו באופן אישי את המצוקה, העלבון והמבוכה שנבעו מן העימות עם המערב. הנאצריזם הופיע באותה הנקודה בה משבר זה הגיע לשיא מבחינת חריפותו והיקף תפוצתו, ומצד שני הנוכחות הצבאית המאסיבית של המערב החלה להסתלק מן האזור. הנאצריזם עלה על הבמה כביטוי למצוקות, וכתשובה לדילמות של מצב היסטורי ספציפי זה, ומכאן משמעותו וייחודו. הנאצריזם לא נבע מניסיון לבצע מודרניזציה של העולם הערבי מסורתי אסלמי, אלא מאמץ לתת ביטוי דינאמי לתגובתו של עולם מסורתי אסלמי זה נגד העולם המערבי מודרני. הנאצריזם מגלם את תגובת האסלאם לעימות עם המערב, ומבטא את רחשי לבם של המוסלמים שנפגעו מעימות זה. הם רצו לשקם את הגאווה הפצועה ולהנחיל כבוד כפיצוי להשפלה המתמשכת. חזון הגאולה הנאצריסטי היה טעון בתכנים אסלאמיים, במונחיו, בערכיו ובסמליו.
אחדות בדת הבהאית
אחדות הדתות
בהמשך לעקרון אחדות האלוהות על פי האמונה הבהאית, אחדות הדתות היא הוראת ליבה בדת הבהאית, הקובעת כי ישנה אחדות בסיסית ברבות מדתות העולם. מהותו של עיקרון זה היא בכך שהתורה של הדתות הגדולות היא חלק מתוכנית אחת המכוונת על ידי אותו אלוהים, ומטרתה לחנך ולאחד את העולם כולו- בפועל, ישנה רק דת אחת אך היא נתגלתה על ידי אלוהים בתקופות שונות בהיסטוריה.
אינטרנט אקספלורר
היסטוריה
גרסה 7 יצאה באוקטובר 2006. הגרסה כוללת שיפורים ביכולות האבטחה, הוספת גלישה בטאבים, קורא RSS ושיפור במנוע הרינדור של הדפדפן. הגרסה זמינה בשתי מהדורות: הראשונה, מיועדת ל-Windows Vista. השנייה, מיועדת ל-XP, ומכילה שיפורים בדפדפן (הוספת יכולות) ושיפורים בתחום האבטחה.
אבטחה
IE זוכה לכמות גבוהה של ביקורת, הנוגעת לרוב ברמת האבטחה: חלק נרחב מהסכנות הקיימות באינטרנט (ובהן דואר זבל, וירוסים, Spyware ו-Adware) עושות שימוש, לפחות באופן חלקי, בפרצות האבטחה הרבות הקיימות ב-IE. משתמשים ובוני אתרים רבים טוענים כי חברת מיקרוסופט לא עושה די על מנת לתקן את פרצות האבטחה בדפדפן בפרק זמן סביר. ישנן מספר חברות המנהלות בסיסי נתונים ובהם רישום פרצות האבטחה ב-IE שטרם פורסם עבורן תיקון. נכון ליוני 2005, ישנן בין 20 ל-27 פרצות אבטחה ב-IE ל-Windows XP SP2, ו-146 פרצות ב-IE6 ל-Windows 2000 SP4.
דפדפני מעטפת
קיימים בשוק דפדפנים שמתבססים על מנוע התצוגה של אינטרנט אקספלורר, כגון מקסתון. דפדפנים אלו אינם עצמאיים ותלויים בדפדפן אינטרנט אקספלורר שמותקן על המכונה וחשופים לאותן בעיות אבטחה, ובמידה שהמשתמש בוחר שלא לעדכן את הגרסה של אינטרנט אקספלורר שמותקנת אצלו מקומית על המכונה, הוא עשוי למצוא את עצמו משתמש בגרסה חדישה יחסית של המעטפת, כאשר מתחת למכסה המנוע עדיין מדובר בגרסה ישנה ולא מאובטחת של אינטרנט אקספלורר 6.
דניס פרוצנקו
ביוגרפיה
דניס פרוצנקו נולד ב-18 בספטמבר 1975 אשגבאט (טורקמניסטן הסובייטית) במשפחת רופאים. הוא למד במכון הרפואי הממלכתי של טורקמן (TSMI).
כרופא ראשי בבית החולים בקומונארקה
ב-24 במרץ ביקר נשיא רוסיה ולדימיר פוטין בבית החולים, שבדק יחד עם פרוצנקו את הבניין וכינה את עבודתו של הרופא הראשי "דוגמה לעבודה טובה" והעניק לו את פרס גיבור העמל של הפדרציה הרוסית על מאבקו בנגיף וקיבל גם את פרס עיריית מוסקבה על פועלו.
צב ים חום
בקיעת צבי הים החומים
צבי הים החומים בוקעים מביצים אחרי שהנקבות מטילות ביצים בחוף. הם חייבים לרוץ לים, אבל יש הרבה מפגעים שמפריעים להם, ורובם נובעים מבני האדם. לדוגמה: זיהום אור שמטעה אותם וגורם להם לחשוב שזה אור הירח, או כבישים שיש בהם מכוניות שעלולות לפגוע בהם.
אנלי ארהרדט
סגנית אלופת אירופה
באליפות אירופה שנערכה בהלסינקי, פינלנד בשנת 1971 זכתה ארהרדט במדליית כסף בריצת 100 מטר משוכות בתוצאה של 12.96 שניות, אחרי בת ארצה שיאנית העולם קארין בלצר שקבעה שיא אליפות חדש של 12.94 שניות ולפני טרזה סוקנייביץ' מפולין (13.21 שניות).
אלופת אירופה
באליפות אירופה שנערכה ברומא, איטליה בשנת 1974 זכתה ארהרדט במדליית זהב בריצת 100 מטר משוכות בשיא אליפות חדש של 12.66 שניות, לפני בת ארצה אנרוז פידלר (12.89 שניות) וטרזה נובק מפולין (12.91 שניות)
ג'ורג' ואה
קריירה ככדורגלן
בצעירותו שיחק ואה במועדוני הכדורגל אינוינסיבל אילבן בליבריה ובטונרו יאונדה בקמרון. בהמשך עבר לאירופה ושיחק במונקו, בפריז סן-ז'רמן ובאולימפיק מרסיי הצרפתיות, במילאן האיטלקית, בצ'לסי ובמנצ'סטר סיטי האנגליות. ואה סיים את הקריירה שלו באיחוד האמירויות הערביות, במועדון אל-ג'זירה, בגיל 36. במהלך הקריירה זכה באליפות צרפת עם סן ז'רמן ב-1995, ובאליפות איטליה עם מילאן ב-1996 וב-1999.
התמודדות על נשיאות ליבריה
תחילה עלו שמועות בדבר פסילתו של ואה מהמרוץ בשל היותו אזרח צרפתי, אך הן בוטלו מיד. בסיבוב הראשון של הבחירות זכה ואה ל-22 אחוזים מהקולות כשאחריו זכתה ג'ונסון–סירליף ב-20 אחוזים. בסיבוב השני שנערך בנובמבר אותה שנה, זכתה אלן ג'ונסון–סירליף ב-59 אחוזים מן הקולות והפכה לנשיאת ליבריה. "ביג פאפא" או "המלך ג'ורג'" (כפי שמכונה ואה ברחבי ליבריה) טען כי הבחירות התנהלו שלא כדין, אך ועדה מיוחדת שבחנה את הפרטים, הפריכה את טענות אלו.